ابوسبرہ بن ابو رہم

ابوسبرہ بن ابو رہم غزوہ بدر میں شریک ہونے والے مہاجر صحابی تھے۔

نام ونسب 
ابوسبرہ کنیت ہے مگر اس کی شہرت نے اصل نام چھپادیا، نسب نامہ یہ ہے ابو سبرہ بن ابی رہم بن عبد العزیٰ بن ابی قیس بن عدوو بن نصربن مالک بن حسل بن عامر بن لوئی قرشی عامری،ان کی والدہ برہ عبد المطلب کی بیٹی تھیں اس رشتہ سے آنحضرتﷺ کے پھوپھی زاد بھائی ہوئے۔

اسلام وہجرت 
ابوسبرہ سابقین اسلام میں تھے اور حبشہ کی دونوں ہجرتوں کا شرف حاصل کیا، دوسری ہجرت میں ان کی بیوی کلثوم بھی ساتھ تھیں،ہجرت مدینہ کے بعد دوسرے مہاجرین کے ساتھ حبشہ سے مدینہ آئے اور منذربن محمد کے یہاں اترے،آنحضرت ﷺ نے ان میں اورسلمہ بن سلامہ میں مواخاۃ کرادی۔

غزوات 
مدینہ آنے کے بعد بدر، احد اورخندق وغیرہ جس قدر غزوات ہوئے سب میں شریک رہے، تاحیات نبوی ﷺ مدینہ میں قیام رہا،آپ کی وفات کے بعد مکہ چلے آئے،بدری صحابیوں میں تنہا یہی ہیں،جنھوں نے مدینہ کا قیام ترک کرکے دوبارہ مکہ کی سکونت اختیار کی۔

وفات 
مکہ مکرمہ میں عثمان غنی کے عہدِ خلافت میں وفات پائی۔

حوالہ جات 

اصحاب احد
اصحاب بدر
اصحاب خندق
اصحاب خیبر
مہاجرین حبشہ